# name
La segona vida de Joaquín Maurín: Nova York i la creació de l'American Literary Agency (ALA)

# metadata.dc.description.abstract[].value
Joaquín Maurín (1896-1973) era un líder marxista als anys 30. El cop d'estat franquista el va sorprendre a la Zona Nacional i els franquistes van capturarlo a Jaca quan intentava escapar cap a França. Jutjat i condemnat a 30 anys de presó, el 1946 es va beneficiar de l'indult franquista decretat un any abans. Es va exiliar als Estats Units el 1947 on ja vivia la seva família des del 1941. Als EUA, Maurín va treballar en diverses empreses fins que va crear l'American Literary Agency (ALA) el juliol de 1949, una agència de diaris que distribuïa articles escrits per ell i per altres autors a uns 35 diaris llatinoamericans de tot el continent. Elaborat amb fonts primàries obtingudes del fons anomenat Joaquin Maurin Papers, dipositat a l'Arxiu de la Institució de Hoover, a Stanford ¿correspondència, escrits, retalls de premsa, fotografies i impresos relacionats amb el comunisme i el socialisme a Espanya, la Guerra Civil espanyola i l'ALA, aquest article se centra en la «segona vida» de Maurín, quan va abandonar el marxisme i va adoptar una perspectiva política liberal progressista i democràtica i es va alinear amb la posició dels EUA davant la Guerra Freda. Als EUA, Maurín, va desenvolupar una gran activitat i en els seus articles i conferències es va posicionar clarament contra el totalitarisme comunista o feixista.

# metadata.dc.relation.ispartof[].value
Afers. Fulls de recerca i Pensament, 2020, num. 95-96, p. 177-197

# metadata.dc.source[].value
Articles publicats en revistes (Història i Arqueologia)

# metadata.dc.title[].value
La segona vida de Joaquín Maurín: Nova York i la creació de l'American Literary Agency (ALA)